इंग्‍लैंड के पूर्व कैप्‍टन माइकल वॉन ने रवींद्र जडेजा मामले में फॉस्‍ट बॉलर जेम्‍स एंडरसन का बचाव किया. इसके साथ ही उन्‍होंने सुझाव भी दिया कि एंडरसन को ओल्‍ड ट्रैफर्ड में शुरू होने वाले चौथे टेस्‍ट मैच में इंडिया को रिपोर्ट करने का कोई मौका दिये बिना अपनी छींटाकशी जारी रखनी चाहिये. वॉन के मुताबिक, 'जिम्‍मी (जेम्‍स एंडरसन) को ओल्‍ड ट्रैफर्ड में भी छींटाकशी जारी रखनी चाहिये, लेकिन इंडिया को फिर से रिपोर्ट करने का कोई बहाना नहीं देना चाहिये. व‍ह इंग्‍लैंड के लिये सीरीज जीत रहा है और दोनों टीमों के बीच राजनीतिक तनाव काफी बढ़ गया है. इसलिये अगर एंडरसन फिर से किसी अनावश्‍यक विवाद में फंसता है तो इससे वह कमजोर पड़ जायेगा.'